stanford-oval/wikipedia huggingface dataset:
Jvke
קריירה

בשנת 2020, עם תחילת הסגרים בעולם לאור מגפת הקורונה, לוסון ובני משפחתו הצטרפו לרשת החברתית טיקטוק. לאחר תקופה בה יצר קטעי מערכון קצרים וסרטונים נוספים, הוא הודיע על הסינגל הראשון שלו, "Upside Down". השיר זכה לפופולריות רבה, ואף הזמר האמריקאי צ'ארלי פות' הציע לו להקליט לשיר גרסת רמיקס. בינואר 2021 הודיע לוסון כי הוא עתיד להוציא לאור שיר בשיתוף עם הצמד השוודי גלנטיס. אותו שיר, "Dandelion", יצא לאור בינואר 2021.
ב-15 ביולי 2022 הוציא לאור לוסון את שירו "Golden Hour", אשר כתב והפיק באופן עצמאי. היה זה שירו הראשון שנכנס למצעדי הבילבורד, מה שזיכה אותו בפרסום עולמי ובהזמנות להשתתף בתוכניות טלוויזיה, בהן תוכנית האירוח הלילית של ג'ימי פאלון, "The Tonight Show Starring Jimmy Fallon". כמו כן, באוקטובר 2022 הוענק לו פרס המוזיקה של MTV אירופה למופע הפוש הטוב ביותר. לאחר יציאת השיר, MTV בריטניה ואיטליה פנו ללוסון בבקשה שיופיע עם השיר בערוץ.
השיר נכנס למצעד הפזמונים האמריקאי בילבורד הוט 100 במקום ה-71, כאשר בשיאו היה במקום העשירי בו. כמו כן, השיר הגיע למקום ה-19 במצעד הסינגלים הבריטי. נכון למרץ 2023, השיר צבר מעל ל-100 מיליון צפיות ביוטיוב, טיקטוק ובשאר פלטפורמות המדיה החברתית.
ב-23 בספטמבר 2022 יצא לאור אלבום הבכורה של לוסון, This Is What ____ Feels Like (Vol. 1–4). האלבום מחולק לארבעה חלקים, שכל אחד מהם יצא לאור בהמשך גם כמיני-אלבום, העוסקים בהתאהבות, שברון לב, עצבות ואובדן האהבה. האלבום הגיע בשיאו למקום ה-56 במצעד הפזמונים בילבורד 200.
ב-17 בנובמבר 2022 הודיע לוסון על סיבוב ההופעות הראשון שלו, שייערך בניו יורק, לוס אנג'לס ובערים נוספות ברחבי ארצות הברית. ב-8 בדצמבר לוסון הוציא לאור את הסינגל "Hero", שיתוף פעולה עם מרטין גריקס ומשחק הקלפים Marvel Snap.
ב-4 באוגוסט 2023 השתתף בסינגל "Strings" של MAX יחד עם באזי.
דיסקוגרפיה > אלבומי אולפן

| שם | פרטי האלבום | מיקומי שיא> ארצות הברית | מיקומי שיא> קנדה | מיקומי שיא> ליטא |
| --- | --- | --- | --- | --- |
| This Is What ____ Feels Like (Vol. 1–4) |  יצא לאור: 23 בספטמבר 2022  חברת תקליטים: Jvke Music,‏ AWAL  פורמט: הורדה דיגיטלית, סטרימינג | 40 | 58 | 66 |
דיסקוגרפיה > מיני-אלבומים

| שם | פרטי האלבום |
| --- | --- |
This Is What Falling in Love Feels Like (554Hz):  יצא לאור: 3 באוקטובר 2022  חברת תקליטים: Jvke Music,‏ AWAL  פורמט: הורדה דיגיטלית, סטרימינג
This Is What Heartbreak Feels Like (432Hz):  יצא לאור: 4 באוקטובר 2022  חברת תקליטים: Jvke Music,‏ AWAL  פורמט: הורדה דיגיטלית, סטרימינג
This Is What Sadness Feels Like (214Hz):  יצא לאור: 5 באוקטובר 2022  חברת תקליטים: Jvke Music,‏ AWAL  פורמט: הורדה דיגיטלית, סטרימינג
This Is What Falling Out of Love Feels Like (392Hz):  יצא לאור: 6 באוקטובר 2022  חברת תקליטים: Jvke Music,‏ AWAL  פורמט: הורדה דיגיטלית, סטרימינג
דיסקוגרפיה > סינגלים > כאמן מוביל

| שם | שנה | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> גרמניה | מיקומי שיא> אירלנד | מיקומי שיא> הולנד | מיקומי שיא> ניו זילנד | מיקומי שיא> שווייץ | מיקומי שיא> הממלכה המאוחדת | מיקומי שיא> עולמי | עיטורים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Upside Down" | 2020 | — | — | — | — | — | — | — | — | — | — |  MC: זהב | לא מתוך אלבום |
| "Dandelion" (עם גלנטיס) | 2021 | — | — | — | — | — | — | —  | — | — | — |  | לא מתוך אלבום |
| "This Is What Falling in Love Feels Like" | 2021 | — | — | — | — | — | — | — | — | — | — |  RIAA: זהב  MC: זהב | This Is What ____ Feels Like (Vol. 1–4) |
| "Golden Hour" | 2022 | 10  | 29 | 19 | 66 | 25  | 62 | 28 | 47 | 19 | 13 |  RIAA: פלטינה  BPI: כסף  RMNZ: זהב | This Is What ____ Feels Like (Vol. 1–4) |
| "Hero" (עם מרטין גריקס) | 2022 | — | — | — | — | — | —  | —  | — | — | — |  | לא מתוך אלבום |
| "This Is What Heartbreak Feels Like" | 2023 | — | — | — | — | — | — | — | — | — | — |  | This Is What ____ Feels Like (Vol. 1–4) |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > סינגלים > כאמן משתתף

| שם | שנה | אלבום |
| --- | --- | --- |
| "U Love U" (ג'אקס בהשתתפות Jvke) | 2022 | לא מתוך אלבום |
דיסקוגרפיה > סינגלים > סינגלים שיווקיים

| שם | שנה | אלבום |
| --- | --- | --- |
| "Home" | 2021 | לא מתוך אלבום |
| "Secrets" | 2021 | לא מתוך אלבום |
| "Brand New Day" | 2021 | פסקול הסרט "קליפורד הכלב האדום הגדול" |
| "Anxiety" | 2021 | לא מתוך אלבום |
| "Charger" (עם Chillpill) | 2022 | לא מתוך אלבום |
| "I Can't Help It" | 2022 | This Is What ____ Feels Like (Vol. 1–4) |
ביאורים

↑  השיר "Dandelion" לא נכנס למצעד ה-NZ Top 40 Singles, אך כן הגיע בשיאו למקום ה-31 במצעד ה-NZ Hot Singles.
↑  השיר "Hero" לא נכנס למצעד ה-Single Top 100, אך כן הגיע בשיאו למקום הראשון במצעד ה-Single Tip chart.
↑  השיר "Hero" לא נכנס למצעד ה-NZ Top 40 Singles, אך כן הגיע בשיאו למקום ה-31 במצעד ה-NZ Hot Singles.
↑  השיר "This Is What Heartbreak Feels Like" יצא לאור תחילה כסינגל שיווקי, ב-31 במרץ 2022, לפני שנכנס רשמית כסינגל לרדיו להיטים עכשוויים בארצות הברית ב-31 במרץ 2023.
ג'ון מיור

| --- | --- |

צילום המדען ב-1907 מצולם על ידי פרנסיס פריץ
 לידה:  21 באפריל 1838 דנבאר, הממלכה המאוחדת של בריטניה הגדולה ואירלנד 
 פטירה:  24 בדצמבר 1914 (בגיל 76) לוס אנג'לס, ארצות הברית 
 מקום קבורה:  Muir-Strentzel Hanna Cemetery 
 השקפה דתית:  נצרות 
 מקום לימודים:  אוניברסיטת ויסקונסין-מדיסון, מערכת אוניברסיטת ויסקונסין 
 מוסדות:  James Mason Hutchings 
 זרם:  סביבתנות 
 תחומי עניין:  שימור, גאולוגיה, איכות הסביבה, אקולוגיה 
 עיסוק:  בוטנאי, מטפס הרים, preservationist, גאולוג קרחוני, פילוסוף, אקולוג, חוקר טבע, אוטוביוגרף, מסאי, גאולוג, סופר, חוקר ארצות, ממציא, שמרן טבע 
 מדינה:  סקוטלנד, ארצות הברית
 יצירות ידועות:  A Thousand-Mile Walk to the Gulf, My First Summer in the Sierra, Our National Parks 
 פרסים והוקרה:  היכל התהילה של קליפורניה (2006) 
 בן או בת זוג:  Louisa Wanda Strentzel (14 באפריל 1880–1905) 
 צאצאים:  Wanda Muir Hanna, Helen Muir Funk 
 מספר צאצאים:  2 
 חתימה:   
 
ג'וֹן מְיוּר (באנגלית: John Muir‏; 21 באפריל 1838 - 24 בדצמבר 1914) היה חוקר טבע, בוטנאי, שומר טבע וסביבה ואקולוג אמריקני ממוצא סקוטי. מיור הוא אבי רעיון הגנת הסביבה ושימורה באמצעות הקמת שמורות טבע ומוכר כ"אבי הפארקים הלאומיים" בארצות הברית. פעילותו קידמה מאוד את רעיון שמירת הטבע וכתביו הם חלק מהקאנון האמריקני ונלמדים בבתי הספר ובאוניברסיטאות.
ביוגרפיה

מיור נולד בעיירה דונבר שבסקוטלנד בשנת 1838, אחד משמונת ילדיהם של דניאל מיור ואן גילריי (Gilrye). ב-1849 היגרה משפחתו לארצות הברית והתיישבה בחווה בקרבת העיירה פורטג' בוויסקונסין. ב-1860 התחיל ללמוד באוניברסיטת ויסקונסין–מדיסון אך לא סיים את לימודיו. בין 1866 ל-1867 עבד כמהנדס במפעל באינדיאנפוליס שבאינדיאנה, אך לאחר שכמעט התעוור בתאונה, הלך ברגל אלף מיל מקנטקי דרך מדינות הדרום עד פלורידה. משם תכנן להמשיך לדרום אמריקה, אך חלה במלריה והגיע  באונייה לקליפורניה ב-1868. מסן פרנסיסקו הגיע ליוסמיטי שבמזרח קליפורניה. ולאחר זמן הפך למדריך תיירים במקום. בין השנים 1876 - 1873 גר מיור בסן פרנסיסקו, פרסם מאמרים בנושאים גאולוגיים ובוטניים והרבה לבקר בהרי הסיירה.
ב-1879 ערך מסע ראשון לאלסקה וגילה את מפרץ הקרחון. הוא נשא לאישה את לואיסה ונדה סטרנצל (Louisa Wanda Strentzel) ב-14 באפריל 1880 (לזוג נולדו מאוחר יותר שתי בנות), ושב לאלסקה. בשנה זו התרחשה ההרפתקה שעליה כתב את ספרו "סטיקין". ב-1881 הצטרף למשלחת חיפושים אחר אוניית הקיטור ז'אנט שאבדה באלסקה. ב-1886 יצא למסעות בוונקובר, בפיוג'ט סאונד (Puget sound) ובהר ריינייר. התלווה אליו הצייר ויליאם קית.
ב-1894 ראה אור ספרו הראשון, "הרי קליפורניה" (Mountains of California). ב-1896 שירת כיועץ לוועדה שבדקה את מצב היערות בארצות הברית והמליץ לקונגרס להקים שמורות יער. ב-1897 ראה אור לראשונה "סטיקין" כסיפור (ב-1909 פורסם כספר), בכתב העת Century Magazine ("מגזין המאה"). ב-1899 יצא שוב למסע באלסקה בלוויית ג'ון בורוז (Boroughs) וחוקרי טבע אחרים.
ב-1903 יצא מיור למסעות באירופה, בסיביר, ביפן, בסין, בהודו ובאוסטרליה. ב-1905 נפטרה רעייתו. הוא המשיך בסיוריו, גילה באריזונה את היער הכחול ובו עצים מאובנים ופעל להכרזת היערות המאובנים כמונומנטים לאומיים. ב-1911 יצא למסעות בהרי האנדים באמריקה הדרומית וב-1912 ערך מסעות באפריקה.
המאבק על הסיירה נבדה

ללכת להרים זה כמו ללכת הביתה... שמורות הטבע נחוצות לא רק כמקור לעץ או למים, אלא כמעיינות של חיים
לפני ארבעים ושבע שנים נכרת אחד מהעצים-המלכים מבּין עצי הסקוויה בעמל רב, כדי שגִדמו יהפוך לרחבת ריקודים. עץ אחר, אחד מהמשובחים שביער, שגובהו היה יותר מ-100 מטרים, הופשט מעורו בעודו בחיים לאורך של כ-35 מטרים מעל פני הקרקע, והקליפה נשלחה ללונדון כדי להראות כמה נאה וגדול העץ. מזימה זו הייתה דומה בהגיונה למזימה לפשוט את עורם של אנשינו הדגולים כדי להעיד על גדולתם. העץ הגדול הזה מת, כמובן, הפך לחורבה מעוותת ומחרידה, אבל עודו עומד זקוף ופושט לצדדים את זרועותיו המלכותיות כאילו חי הוא ואומר, "סְלַח לָהֶם כִּי אֵינָם יֹדְעִים מָה הֵם עֹשִׂים" [לוקס כג, לד]. אך לנו יש שימוש טוב יותר בעצים. אין ספק שעצים אלו יהפכו לקרשים טובים אחרי שיעברו במנסרה, כמו שג'ורג' וושינגטון יהפוך לארוחה טובה אחרי שיעבור תחת ידיו של טבח צרפתי. אבל הן לוושינגטון והן לעץ שקרוי על שמו יימצאו שימושים נעלים יותר.
נדודי מיור ברכס ההרים סיירה נבדה, הגבירו את מודעותו לאיומים השונים על שטחי הבר, והוא פעל בקרב הציבור לשימור ההרים והיערות. ב-1889 נטל חלק פעיל במאבק לשמירת אופייה הטבעי של הסיירה נבאדה ובהתנגדות לתוכניות יישוב הרכס. הוא קרא להכרזה על עמק יוסמיטי כפארק לאומי, הכרזה שיצאה לפועל ב-1 באוקטובר 1890, אז קיבל הקונגרס האמריקאי חוק להקמת פארק לאומי יוסמיטי, אך עדיין ללא עמק יוסמיטי וחורשת מריפוסה של עצי סקוויה ענקית. אלה נותרו "פארק מדינתי יוסמיטי" בשליטת קליפורניה, שנוצר ב-1864, לאחר שהנשיא אברהם לינקולן העניק את שטח העמק והחורשה לשליטת קליפורניה לשם שימור ושימוש ציבורי, וכך הפך השטח לשמורת הטבע הראשונה בעולם.
ב-28 במאי 1892 היה מיור ממקימי "מועדון סיירה", ארגון לאיכות הסביבה ולהגנת הטבע באזור רכס הסיירה נבאדה, ועמד בראשו עד יום מותו. את מסעותיו במקומות שונים, ובסיירה נבאדה בפרט, תיאר בעשרה ספרים ובמאמרים רבים. ב-1893 נסע למדינות מזרח ארצות הברית ולאירופה.
ב-1901 פרסם מיור את "הפארקים הלאומיים שלנו". בעקבות הספר נחשף הנשיא תאודור רוזוולט לעניין וביקר ביוסמיטי. הנשיא ומיור יצאו לבדם למסע בן שלושה ימים בפארק, במאי 1903. לימים פעל הנשיא למען שמירת הטבע, לפי קווים מנחים שהשניים גיבשו במהלך טיולם. כמו כן שכנע מיור את הנשיא לצרף את עמק יוסמיטי וחורשת מריפוסה לפארק הלאומי. כשלוש שנים מאוחר יותר חתם הנשיא על הצעת החוק המשיבה את עמק יוסמיטי וחורשת מריפוסה לשליטה פדרלית, וכל שטח יוסמיטי הפך לפארק לאומי.
תאוריית היווצרות יוסמיטי

מיור למד גם גאולוגיה, אך לא לתארים מתקדמים, אך צדק בוויכוח על היווצרות עמק יוסמיטי עם מי שנחשב אז לאחד הגאולוגים המומחים, פרופ' ג'וזיה ויטני (Josiah Dwight Whitney) שהיה פרופסור לגאולוגיה באוניברסיטת הרווארד ויו"ר "המכון הגאולוגי של קליפורניה" (California Geological Survey) ועל שמו הר ויטני בקליפורניה. ויטני וחבריו המלומדים טענו שעמק יוסמיטי נוצר משקיעת הקרקע עקב אסון טבע שיצר גוש שקוע המוקף בהעתקים מקבילים הנקרא גראבן, ואילו מיור טען שהעמק (וכן אתרים בתוך העמק ובאזור) נוצרו כתוצאה מפעילות קרחונית, כפי שאכן סוברים כלל החוקרים היום. ויטני התייחס למיור בזלזול ובלעג, כאל בור וחובבן חסר ידע, וכינה אותו "רועה צאן" (הוא אכן רעה צאן במשך כמה שנים), ואף שעוד בחייו של ויטני נמצאו ראיות לקיום קרחונים ביוסמיטי בעבר הרחוק, הוא החזיק בדעתו עד יום מותו. למרבה האירוניה, על שמו של פרופ' ויטני נקרא גם "קרחון ויטני" שעל הר שסטה בקליפורניה.
הץ' הצ'י

בתחילת המאה ה-20 תכננה עיריית סן פרנסיסקו להציף את עמק הֶץ' הֶצִ'י באמצעות הקמת סכר, וכך להפיק חשמל ולספק מים לצריכה ביתית של תושבי סן פרנסיסקו. ב-1908 נאבק מיור בניסיון להקים מאגר מים בעמק. היזמים קיבלו את האישורים הדרושים למרות הגעת המאבק לעיתונות והצטרפות של רבבות תומכים, בין השאר, משום שהתברר לציבור הרחב עומק מצוקת המים בעיר בעקבות השריפות שפרצו עקב רעידת האדמה בסן פרנסיסקו ב-1906 שלא היו די מים לכבותם. ב-1913 התחילו לבנות את סכר אושונסי על נהר הטואולומי. ספרו של מיור, "סיפור ילדותי ונעורי" (Story of my Boyhood and Youth), ראה אור באותה שנה, אך ב-1914 נפטר מדלקת ריאות, בערב חג המולד. ליד מיטתו נמצא כתב היד של הספר "מסעות באלסקה" (שעתיד היה לראות אור ב-1915) ופיסת נייר שעליה כתב: "המוות הוא אחות רחמנייה האומרת: "בואו למיטה, ילדים, ותקומו מחר בבוקר", או אם חסודה הקוראת לילדיה לבוא הביתה."
הנצחתו

מיור נחשב לאחד מחלוצי שמירת הטבע בארצות הברית, והחברה ההיסטורית של קליפורניה הגדירה את מיור כאיש הדגול ביותר. קליפורניה קבעה ב-1898 את 21 באפריל, יום הולדתו, כיום לזכרו. יצא לזכרו ב-1964 בול עם דיוקנו, וב-2004 הוטבע דיוקנו (עם עמק יוסמיטי וקונדור קליפורני) על צד הערך של מטבעות של קוורטר - רבע דולר.
על שמו נקראו המקומות והאתרים הבאים:
שבילי טיול בשם "שביל ג'ון מיור" בקליפורניה, בטנסי ובויסקונסין
"ארץ הבראשית ג'ון מיור" בדרומו ומרכזו של רכס סיירה נבאדה
הרים שנקראו על שמו: "הר מיור" שברכס "סיירה נבדה" (מעל "שביל ג'ון מיור" ומדרום להר ויטני) וגובהו 4,273 מטרים, "הר מיור" שבתוך "היער הלאומי איינג'לס" שמדרום לפסדינה בקליפורניה וגובהו 4,688 מטרים, ו"פסגת מיור" שליד הר שסטה
"מחנה מיור" שבשטח "הפארק הלאומי הר ריינייר"
"פארק ג'ון מיור" בגרין ביי שבמדינת ויסקונסין
"קרחון מיור" באלסקה
"המונומנט הלאומי יער מיור" (Muir Woods National Monument) - יער של עצי סקוויה נאה כ-19 ק"מ מצפון לסן פרנסיסקו.
"האתר ההיסטורי הלאומי ג'ון מיור" - הבית שבו התגורר ג'ון מיור ב-24 שנותיו האחרונות (1914-1890) על שטח של 1,400 דונם במפרץ סן פרנסיסקו במרטינז שהיא עיר המחוז של מחוז קונטרה קוסטה
"חוף ג'ון מיור" בקליפורניה
"דרך ג'ון מיור" (John Muir Highway) בקליפורניה - כביש שהיה לפני כן קטע מ"הכביש המדינתי 132" (California State Route 132) בין עיירת המכרה קולטרוויל שבמרכז קליפורניה ולמרגלות רכס סיירה נבדה לבין תחנת סמית' בקצה "הכביש המדינתי 120". הכביש עוקב באופן כללי אחרי חלק מהדרך של מיור בהליכתו הראשונה ליוסמיטי.
John Muir Health - מאגד שלושה מרכזים רפואיים בקליפורניה על שמו של ג'ון מיור (כל אחד מהם מכונה "המרכז הרפואי ג'ון מיור") בערים ברנטווד, קונקורד וערוץ ולנוט במחוז קונטרה קוסטה
"הפארק המדינתי ג'ון מיור" (John Muir Country Park) בדונבר שבסקוטלנד
"דרך ג'ון מיור" בסקוטלנד (עדיין בפיתוח)
שכונת "ג'ון מיור" באזור המוניציפלי סוּק שבקולומביה הבריטית בקנדה
ישנה פינת הנצחה ביזארית לזכרו במשחק "סם ומקס מתגלגלים בדרכים - Sam & Max Hit The Road" ומשימה צדדית המשלבת את תמונתו במשחק.
כן נקראו על שמו מוסדות חינוך שונים או מבנים בתוכם:
בתי הספר יסודיים: שבעה בקליפורניה, שניים בוויסקונסין, אחד באילינוי, באוהיו, במדינת וושינגטון, ובסוק שבקולימביה הבריטית בקנדה
חטיבות ביניים: ארבע חטיבות ביניים בשם "ג'ון מיור" כששלוש מהן בקליפורניה (בלוס אנג'לס ובסן חוזה ובסן לאנדרו) ואחד בוויסקונסין (בווסו), וחטיבת ביניים בשם Muirlands ("אדמות מיור") בלה חויה בקליפורניה
בתי ספר תיכוניים: תיכון ג'ון מיור" בפסדינה שבקליפורניה
מוסדות אקדמיים: "מכללת ג'ון מיור" (אחת משש המכללות לתואר ראשון של אוניברסיטת קליפורניה בסן דייגו), בניין מדעי החיים באוניברסיטת הריוט-ואט באדינבורו שבסקוטלנד
בנוסף, על שמו נקרא האסטרואיד "אסטרואיד 128523 ג'ון מיור" (asteroid 128523 Johnmuir).
ספרים שכתב

Studies in the Sierra (1950 reprint of serials from 1874)
Picturesque California (1888–1890)
The Mountains of California (1894)
Our National Parks (1901)
Stickeen
Stickeen: An Adventure with a Dog and a Glacier (1915)
Stickeen: The Story of a Dog (1909)
My First Summer in the Sierra (1911)
Edward Henry Harriman (1911)
The Yosemite (1912)
The Story of My Boyhood and Youth (1913)
Letters to a Friend (1915)
Travels in Alaska (1915)
A Thousand-Mile Walk to the Gulf (1916)
The Cruise of the Corwin (1917)
Steep Trails (1919)
הערות שוליים

↑  אף שלפי הכתיב באנגלית אמורים להגות מוּיְר, ההגייה הנכונה היא מיור.
| --- | --- |
בקרת זהויות :  NLI: 987007271788305171  PLWABN: 9810569767705606  BNE: XX1348149  BnF: cb11917175x (data)  Botanist: J.Muir  CiNii: DA01052961  GND: 119315343  ICCU: TO0V654534  ISNI: 0000 0001 2137 9847  LCCN: n79078692  MusicBrainz: 7c123500-ccba-47b5-9399-647b7f65b33f  NARA: 10580990  NDL: 00472012  NKC: jn19990005883  NLA: 35367197  NLK: KAC199619581  NSK: 000026805  NTA: 070823847  RERO: 02-A012333963  SELIBR: 320585  SNAC: w6rp41bz  SUDOC: 027042030  Trove: 927516  ULAN: 500224954  VIAF: 68933311   WorldCat (עם VIAF): 68933311 
ביתו של מיור ב-24 שנותיו האחרונות במרטינז שבמחוז קונטרה קוסטה בקליפורניה שהפך ל"אתר היסטורי לאומי ג'ון מיור"
הנשיא תאודור רוזוולט ומיור על תצפית "נקודת הקרחון" כשברקע "מפל יוסמיטי"
מאגר הץ' הצ'י
הבול לזכרו של ג'ון מיור
הר מיור שברכס סיירה נבדה
ארון רמסדייל

ארון כריסטופר רמסדייל (באנגלית: Aaron Christopher Ramsdale; נולד ב-14 במאי 1998 בסטוק-און-טרנט שבאנגליה) הוא כדורגלן אנגלי, המשחק בעמדת השוער בקבוצת סאות'המפטון מהפרמייר ליג ובנבחרת אנגליה.
קריירת מועדונים

רמסדייל גדל במחלקות הנוער של בולטון וונדררס ושפילד יונייטד.
ב-31 בינואר 2017 חתם בבורנמות' מהפרמייר ליג. בראשית תקופתו במועדון הושאל רמסדייל לצ'סטרפילד ול-AFC וימבלדון מהליגות הנמוכות באנגליה.
ב-10 באוגוסט 2019 ערך את הופעת הבכורה שלו במדי בורנמות' בפרמייר ליג, בתיקו 1-1 נגד שפילד יונייטד במסגרת המחזור הראשון בליגה. בעונתו הראשונה והיחידה בקבוצה ערך 37 הופעות ליגה.
ב-19 באוגוסט 2020 חתם בשפילד יונייטד, המועדון בו גדל, מהפרמייר ליג. ב-14 בספטמבר 2020 ערך רמסדייל את הופעת הבכורה שלו במועדון, בהפסד 0–2 לוולברהמפטון וונדררס במסגרת המחזור הראשון בליגה. בעונתו הראשונה במועדון ערך 38 הופעות ליגה, ונבחר לשחקן המצטיין של המועדון לעונה זו.
ב-20 באוגוסט 2021 חתם בארסנל על חוזה ארוך טווח. את הופעת הבכורה שלו במדי ארסנל הוא ערך ב-25 באוגוסט במשחק חוץ מול וסט ברומיץ' אלביון במסגרת גביע קארבאו (אנ') ושמר על שער נקי כאשר ארסנל ניצחה בתוצאה 0–6. את הופעת הבכורה שלו בפרמייר ליג במדי ארסנל הוא ערך ב-11 בספטמבר, ושמר על רשת נקייה פעם נוספת כאשר ארסנל ניצחה 1–0 את נוריץ' סיטי באצטדיון האמירויות. בסך הכול בעונתו הראשונה בארסנל ערך רמסדייל 34 הופעות, והצליח לשמור על רשת נקייה 12 פעמים.
קריירה בינלאומית

ב-25 במאי 2021 זומן רמסדייל לראשונה לסגל הנבחרת הבוגרת כחלק מהסגל המורחב הזמני של גארת' סאות'גייט שכלל 33 שחקנים לקראת משחקי יורו 2020 אך הוא נופה מהסגל הסופי שכלל 26 שחקנים בלבד, כאשר השוערים דין הנדרסון, סם ג'ונסטון וג'ורדן פיקפורד הועדפו על פניו. אך ב-15 ביוני כעבור משחק אחד בטורניר לאחר פציעתו של דין עקב פציעתו של הנדרסון הוא זומן לסגל הנבחרת במקומו אך לא שותף במהלך הטורניר. את הופעת הבכורה שלו בנבחרת ערך רמסדייל ב-15 בנובמבר 2021 בניצחון החוץ של נבחרת אנגליה על נבחרת סן מרינו במסגרת מוקדמות מונדיאל 2022 שם שמר על רשת נקייה כשהמשחק הסתיים בתוצאה 0–10.
נכלל בסגל נבחרת אנגליה לטורניר מונדיאל 2022.
נכלל בסגל נבחרת אנגליה ליורו 2024.
תארים

מגן הקהילה: 2023
אליפות אירופה בכדורגל עד גיל 19: 2017
הצלת החודש בפרמייר ליג: מרץ 2023, אפריל 2023
הערות שוליים

↑  Aaron Ramsdale joins in permanent deal, www.arsenal.com (באנגלית)
↑  "Aubameyang stars as Arsenal thrash West Brom". BBC Sport (באנגלית בריטית). נבדק ב-2021-12-29.
↑  "Arsenal beat Norwich for first points of season". BBC Sport (באנגלית בריטית). נבדק ב-2021-12-29.
↑  "Uncapped quartet in 33-man England squad". BBC Sport (באנגלית בריטית). נבדק ב-2021-12-29.
↑  "Alexander-Arnold in England Euros squad". BBC Sport (באנגלית בריטית). נבדק ב-2021-12-29.
↑  "Ramsdale replaces injured Henderson". BBC Sport (באנגלית בריטית). נבדק ב-2021-12-29.
↑  England confirm World Cup 2022 spot with 10-goal demolition of San Marino, the Guardian, ‏2021-11-15 (באנגלית)
↑  England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
↑  The Football Association, England squad named for EURO 2024, https://www.englandfootball.com (באנגלית)
| נבחרת אנגליה – יורו 2020 (מקום שני) |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט | אנגליה |
| נבחרת אנגליה – מונדיאל 2022 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט | אנגליה |
| נבחרת אנגליה – יורו 2024 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט | אנגליה |
רועי צזנה

| --- | --- |

רועי צזנה במדי מסע בין כוכבים עם הרובוט טלה-באדי
 לידה:  8 במאי 1980 (בן 44) חיפה, ישראל 
 ענף מדעי:  עתידן, תרבות אינטרנט
 מקום מגורים:  ישראל, ארצות הברית
 מקום לימודים:  בית הספר הריאלי העברי בחיפה  הטכניון – מכון טכנולוגי לישראל 
 
ד״ר רועי צזנה (נולד ב-8 במאי 1980) הוא חוקר עתידים ישראלי במרכז למחקר סייבר בינתחומי ע"ש בלבטניק באוניברסיטת תל אביב. מחקריו ומאמריו עוסקים בעיקר בניתוח טכנולוגיות חדשניות והשפעותיהן על החברה.
ביוגרפיה

צזנה נולד בחיפה ולמד בבית הספר הריאלי. שירת בצה"ל כחובש קרבי. בתקופת שירותו בצה"ל התחיל את לימודי הביולוגיה באוניברסיטה הפתוחה.
עם תום תקופת השירות השלים תואר ראשון בביולוגיה בטכניון, משם המשיך ללימודי תואר שני ושלישי בננו-טכנולוגיה במגמת מחקר בתחום הנדסת רקמות בהנחיית פרופסור שולמית לבנברג מהפקולטה להנדסה ביו-רפואית ופרופסור איל זוסמן מהפקולטה להנדסת מכונות בטכניון. עם סיום הדוקטורט עבר צזנה לעסוק בחקר עתידים במרכז הבינתחומי לניתוח ותחזית טכנולוגית ליד אוניברסיטת תל אביב, שם קיבל הדרכה מדוקטור אהרון האופטמן, דוקטור יאיר שרן, דוקטור יואל רבן ודוקטור טל סופר והמשיך ליחידה לחיזוי טכנולוגי וחברתי באוניברסיטת תל אביב.
בשנים 2014–2015 ניהל את התוכנית לחקר עתידים ביחידת להב פיתוח מנהלים באוניברסיטת תל אביב, המשויכת ליוזמה לרובוטיקה ממוקדת אנושות באוניברסיטת בראון. העביר קורסים בנושא עתידנות גם באוניברסיטה העברית ובטכניון. הקים ועומד בראש פרויקט "סימפוליטיקס" לחיזוי פוליטי.
צזנה הוא מייסד-שותף של טלה-באדי, חברה המפעילה רובוטי טלפרזנס, המאפשרים להרצות, ללמד ולנהל מיזמים דרך אוואטרים רובוטיים המשמשים כגופים חלופיים ברחבי העולם
.
צזנה הוא חבר בפרויקט המילניום ובאגודה לעתיד העולם, בה הוא משמש יועץ מדעי בכיר. הוא חבר בוועד המייעץ של Lifeboat Foundation, שנועדה לשמר את האנושות מכיליון וערך מחקרים עבור ה-Global Challenges Foundation. בנוסף הוא פועל כאנליסט בכיר בחברת ויקיסטראט לייעוץ בכוח ההמונים וחוקר בכיר בארגון X-Prize.
כיום הוא חוקר ב"מרכז בלווטניק לחקר הסייבר" באוניברסיטת תל אביב, ועמית מחקר ביוזמה לרובוטיקה מוכוונת-אדם (Humanity Centered Robotic Initiative) באוניברסיטת בראון בארצות הברית.
צזנה כתב שני ספרים. ב-2013 כתב את הספר המדריך לעתיד, אשר ראה אור באמצעות פרויקט מימון המונים באתר הד-סטארט. הספר עוסק בעתידנות ובדרך בה ישפיעו הטכנולוגיות על החברה.
בספרו מ-2017, השולטים בעתיד, עוסק צזנה בשלטון בעתיד ובחלוקת הכוח בין הממשלה, התעשייה והציבור. הספר מציג כיצד טכנולוגיות חדשניות כגון כלכלה משתפת, בלוקצ'יין והאינטרנט של הדברים יעצבו בעתיד את המבנה החברתי ואופי הכלכלה ואת היחס בין החברות הבינלאומיות, הממשלה והציבור.
בספטמבר 2022 התפרסם כי הצליח ליצור זיוף של הנחיתה על הירח בעזרת צילומים ווידוי של בכיר לשעבר בנאס"א שהופקו באמצעות קריינים ובינה מלאכותית. זוהי תופעת דיפ-פייק.
ביוגרפיה > חיים אישיים

צזנה נשוי ואב לשניים.
צזנה עבר את מבחני אגודת הקוסמים הישראלית ובזמנו הפנוי פעיל כקוסם ואמן חושים.
ספריו

המדריך לעתיד, 2013, הוצאת מנדלי
השולטים בעתיד: הון-שלטון, טכנולוגיה, תקווה, 2017, הוצאת כנרת-זמורה-ביתן דביר
הערות שוליים

↑  העתידן ד״ר רועי צזנה מרצה באמצעות רובוט, ״איך להיערך למקצועות העתיד?״ עכשיו הזמן לחשוב על המחר
↑  How I Became a Dreaded Zionist Robotic Spy, or – Why We Need a Privacy Standard for Robots. Published on March 28, 2016
↑  נבו טרבלסי, ‏החוקר ש"זייף" את הנחיתה על הירח באמצעות בינה מלאכותית, באתר גלובס, 3 בספטמבר 2022
| --- | --- |
בקרת זהויות :  NLI: 987007508038605171  LCCN: no2016135404  VIAF: 308273695   WorldCat (עם VIAF): 308273695